open-index/open-wikipedia-markdown huggingface dataset:
Kel palmový

náhľad|Kel palmový
náhľad|Kel palmový 
**Kel palmový** (lat. *Brassica oleracea* var. *palmifolia*; ďalšie názvy pozri nižšie) je taxón z druhu kapusta obyčajná.

## O klasifikácii
Kel palmový býva niekedy (skôr nevhodne) zaraďovaný pod listový kel (*Brassica oleracea* var. *viridis* v najužšom zmysle; takto býva zaraďovaný najmä v Taliansku) alebo pod kučeravý kel (spravidla *Brassica oleracea* var. *sabellica*, vrátane *selenisia*, prípadne aj pod kučeravý kel v niektorom širšom zmysle) alebo zriedkavejšie pod hlávkový kel.

V niektorých zdrojoch kel palmový zahŕňa aj kapustu obyčajnú predĺženú, t. j. po anglicky „Jersey kale“ (potom však zrejme neplatia synonymá (toskánsky) čierny kel a dino kel) – k tomu porov. vysvetlenie v článku listový kel. Nasledujúci text článku sa vzťahuje na palmový kel bez zahrnutia kapusty obyčajnej predĺženej, teda len na „taliansku“ rastlinu.

## Názvy
Slovenské názvy sú: **kel palmový**/**palmový kel**, **dino kel**, **čierny kel**, **toskánsky** (**čierny**) **kel**.

Vedecké názvy: Brassica oleracea var. palmifolia, Brassica oleracea Skupina Palmtree Kale, Brassica oleracea Skupina Jersey Kale, Brassica oleracea Skupina Palmifolia, Brassica oleracea cv. group Palmtree Kale, Brassica oleracea convar. acephala var. palmifolia, Brassica oleracea ssp. capitata (convar. acephala) var. palmifolia, Brassica oleracea Brassica sabauda ssp. palmifolia, Brassica oleracea var. acephala subvar. palmifolia, Brassica bullata palmaeformis, Brassica oleracea subsp./var. acephala podskupina palmifolia, Brassica oleracea palmifolia.

## Charakteristika
Stonka je nezhrubnutá, vysoká 1 - 2 m (ale dnes sa pestujú spravidla len nižšie formy), na jej vrchole sú listy. Listy netvoria hlávku, sú tmavé modrozelené. Listová čepeľ je úzka a dlhá (asi 40 cm), silno pľuzgiernatá (ako pri hlávkovom keli) a je ohnutá pozdĺž svojej stredovej osi smerom k zemi. Z palmového kelu vznikol hlávkový kel (*Brassica oleracea* var. *sabauda*) a pravdepodobne aj ružičkový kel (*Brassica oleracea* var. *gemmifera*). Používa sa ako zelenina alebo ako okrasná rastlina.

V minulosti sa bohato pestoval v Európe, dnes sa už pestuje prevažne len v severnom a strednom Taliansku.

## Referencie

Kategória:Kapustovité
Január 2018

## Udalosti

## Úmrtia
* 4. január – Ivan Otto Schwarz, česko-slovenský generál, veterán západného odboja (* 1923)
* 5. január – Marián Labuda, slovenský herec (* 1944)
* 5. január – John Watts Young, americký astronaut (* 1930)
* 6. január – Étienne Tassin, francúzsky filozof (* 1955)
* 7. január – France Gallová, francúzska popová speváčka (* 1947)
* 8. január – Hedviga Bystrická, slovenská mikropaleontologička (* 1924)
* 8. január – Vojtěch Lindaur, český hudobný publicista (* 1957)
* 10. január – Leopold Ahlsen, nemecký spisovateľ, herec a režisér (* 1927)
* 10. január – Tommy Lawrence, škótsky profesionálny futbalista (* 1940)
* 11. január – Jozef Bžoch, slovenský literárny kritik (* 1926)
* 13. január – Václav Bumba, český astronóm (* 1925)
* 15. január – Igor Kišš, slovenský evanjelický teológ a filozof (* 1932)
* 15. január – Dolores O’Riordanová, írska speváčka, gitaristka a skladateľka (* 1971)
* 16. január – Vladimír Bartoň, slovenský divadelný a televízny herec (* 1948)
* 19. január – Dorothy Malone, americká herečka (* 1924)
* 22. január – Ursula Kroeberová Le Guinová, americká spisovateľka (* 1929)
* 26. január – Kornel Duffek, slovenský hudobný pedagóg, komunálny politik, ochranár, a redaktor (* 1938)
* 27. január – Ingvar Kamprad, švédsky podnikateľ a zakladateľ IKEA (* 1926)
* 28. január – Ľubomír Titl, slovenský architekt (* 1929)
* 30. január – Mark Salling, americký herec a hudobník (* 1982)
* 31. január – Ladislav Hubenák, slovenský právnik a vysokoškolský pedagóg (* 1928)
* 31. január – Leonid Konstantinovič Kadeňuk, ukrajinský kozmonaut (* 1951)

## Referencie
Február 2018

## Udalosti

## Úmrtia
* 2. február – Marián Ondáš, redaktor Slovenského rozhlasu (* 1948)
* 2. február – Joseph Polchinski, americký teoretický fyzik a strunový teoretik (* 1954)
* 3. február – Ivan Cankar, slovinský spisovateľ, dramatik a básnik (* 1929)
* 3. február – Michael Harner, americký antropológ (* 1929)
* 4. február – Alan Baker, anglický matematik (* 1939)
* 5. február – Ladislav Kačáni, slovenský futbalista, tréner a metodik (* 1931)
* 9. február – John Gavin, americký herec a taktiež aj dôstojník, diplomat a politik (* 1931)
* 17. február – Vasilij Nikolajevič Krylov, ruský profesor biológie (* 1947)
* 18. február – Günter Blobel, nemecko-americký lekár, biochemik a cytológ, nositeľ Nobelovej ceny (* 1936)
* 21. február – Billy Graham, americký kresťanský evanjelikálny pastor (* 1918)
* 21. február – Ján Kuciak, slovenský investigatívny novinár, obeť úkladnej vraždy (* 1990)
* 21. február – Martina Kušnírová, slovenská archeologička, obeť úkladnej vraždy (* 1990)
* 22. február – Richard Edward Taylor, kanadský fyzik (* 1929)

## Referencie
Marec 2018

## Udalosti

* 9. marec – na Slovensku sa po vražde Jána Kuciaka a Martiny Kušnírovej konali najväčšie protesty od Nežnej revolúcie, spolu vyšlo do ulíc približne 120 000 demonštrantov, z toho cca. 60 000 v Bratislave
* 15. marec – v dôsledku masových demonštrácií a iných tlakov podal dlhoročný premiér Robert Fico demisiu do rúk prezidenta Andreja Kisku, prezident poveril zostavením vlády Petra Pellegriniho
* 22. marec – prezident Andrej Kiska vymenoval vládu Petra Pellegriniho

## Úmrtia
* 3. marec – David Ogden Stiers, americký herec, dabér a hudobník (* 1942)
* 6. marec – John Sulston, anglický biológ, nositeľ Nobelovej ceny za fyziológiu alebo medicínu (* 1942)
* 7. marec – Reynaldo Bignone, argentínsky politik a vojak (* 1928)
* 7. marec – Jozef Prusák, slovenský právnik a vysokoškolský pedagóg (* 1942)
* 10. marec – Ján Gašpar, slovenský právnik, bibliograf a historik (* 1953)
* 10. marec – Hubert de Givenchy, francúzsky módny návrhár (* 1927)
* 10. marec – Pavol Minárik, slovenský kresťanskodemokratický politik (* 1957)
* 12. marec – Oleg Pavlovič Tabakov, ruský herec, režisér, divadelný manažér a pedagóg (* 1935)
* 14. marec – Stephen Hawking, anglický fyzik, kozmológ a matematik, jeden z popredných svetových teoretických fyzikov (* 1942)
* 15. marec – Jozef Michalov, slovenský biofyzik, historik filozofie, vysokoškolský profesor, kňaz a funkcionár JAMESu (* 1933)
* 15. marec – Oleg Pastier, slovenský básnik, publicista, vydavateľ a disident (* 1952)
* 16. marec – Jaroslava Lázničková-Velebová, česká akademická maliarka (* 1955)
* 17. marec – Zdeněk Mahler, český spisovateľ, scenárista, muzikológ a pedagóg (* 1928)
* 18. marec – Michal Horský, slovenský politológ, publicista, pamiatkar, vysokoškolský pedagóg a politik (* 1943)
* 18. marec – Jozef Koščo, slovenský psychológ a univerzitný pedagóg, ktorý sa významne zaslúžil o rozvoj poradenskej psychológie (* 1920)
* 24. marec – Lys Assia, švajčiarska speváčka a herečka (* 1924)
* 24. marec – Arnaud Beltrame, francúzsky žandár a hrdina (* 1973)
* 27. marec – Stéphane Audranová, francúzska herečka (* 1932)
* 27. marec – Miroslav Maťaščík, slovenský stavebný inžinier, projektant mostov (* 1949)

## Referencie
Máj 2018

## Udalosti

## Úmrtia
* 2. máj – Vadim Mulerman, ukrajinský spevák židovského pôvodu (* 1938)
* 5. máj – Ján Čižmár, slovenský spisovateľ, textár, scenárista, publicista a vydavateľ (* 1946)
* 5. máj – Jozef Keselica, rusínsky aktivista, hudobník, učiteľ, obdivovateľ Andyho Warhola (* 1961)
* 6. máj – Josef Mladý, český herec a zabávač (* 1955)
* 11. máj – Gérard Genette, francúzsky literárny teoretik a historik (* 1930)
* 12. máj – Oskar Šághy, slovenský kameraman (* 1935)
* 13. máj – Margot Kidderová, kanadsko-americká herečka (* 1948)
* 14. máj – Tom Wolfe, americký novinár a spisovateľ (* 1931)
* 15. máj – Milan Malatinský, slovenský futbalista a tréner (* 1970)
* 17. máj – Richard Pipes, americký historik, expert na ruské dejiny, spisovateľ a poradca prezidenta Spojených štátov amerických, Ronalda Reagana (* 1923)
* 20. máj – Robert Almási, slovenský akademický maliar (* 1948)
* 22. máj – Philip Roth, americký spisovateľ (* 1933)
* 23. máj – Luis Posada Carriles, kubánsky protikomunistický militant, bývalý agent CIA (* 1928)
* 23. máj – Richard Erdöfy, slovenský novinár, šéfredaktor TASR (* 1956)
* 23. máj – Stanislav Chovanec, slovenský podnikateľ a politik (* 1959)
* 26. máj – Alan LaVern Bean, americký astronaut a pilot (* 1932)
* 27. máj – Donald Herold Peterson, americký kozmonaut z programu MOL a letov s raketoplánmi (* 1933)
* 28. máj – Ján Pišút, slovenský teoretický fyzik, univerzitný profesor a ponovembrový minister školstva (* 1939)
* 28. máj – Jens Christian Skou, dánsky chemik a nositeľ Nobelovej ceny (* 1918)
* 29. máj – Peter Blaho, slovenský právnik a vysokoškolský pedagóg (* 1939)
* 29. máj – Joseph Imry, izraelský fyzik a profesor (* 1939)

## Referencie
Apríl 2018

## Udalosti

## Narodenia
* 23. apríl – Princ Louis, britský princ z windsorskej dynastie

## Úmrtia
* 2. apríl – Michal Eliáš, slovenský literárny historik a pedagóg (* 1934)
* 5. apríl – Magda Takáčová, slovenská prekladateľka (* 1924)
* 6. apríl – Daniel Akaka, senátor USA za štát Havaj (* 1924)
* 6. apríl – Pavol Paška, slovenský politik (* 1958)
* 8. apríl – Leila Abašidzeová, gruzínska filmová herečka, režisérka a spisovateľka (* 1929)
* 8. apríl – Juraj Herz, slovenský režisér a herec (* 1934)
* 9. apríl – Peter Grünberg, nemecký fyzik, nositeľ Nobelovej ceny (* 1939)
* 9. apríl – Ivan Mjartan, slovenský politik a diplomat (* 1958)
* 10. apríl – Viliam Karmažin, slovenský hudobný skladateľ a dirigent (* 1922)
* 12. apríl – Teodor Piovarči, slovenský divadelný, filmový, televízny a dabingový herec (* 1934)
* 12. apríl – Robert Žitňanský, slovenský novinár, ekonomický analytik a politik (* 1976)
* 13. apríl – Miloš Forman, český režisér (* 1932)
* 17. apríl – Barbara Bushová, prvá dáma USA ako manželka Georga Busha (* 1925)
* 18. apríl – Bruno Sammartino, americký profesionálny wrestler talianskeho pôvodu (* 1935)
* 19. apríl – Vladimir Afanasievič Ľachov, sovietsky kozmonaut (* 1941)
* 20. apríl – Avicii, švédsky DJ, remixér a hudobný producent (* 1989)
* 23. apríl – Peter Krištúfek, slovenský spisovateľ (* 1973)
* 23. apríl – Vladimír Weiss, slovenský futbalista, česko-slovenský reprezentant, strieborný olympijský medailista (1964) (* 1939)
* 24. apríl – Bea Littmannová, slovenská speváčka (* 1929)
* 29. apríl – René Roubíček, český sklársky výtvarník a dizajnér (* 1922)
* 30. apríl – Galina Palková, slovenská hádzanárka hrajúca na poste brankárky (* 1964)

## Referencie
Jún 2018

## Úmrtia
* 2. jún – Paul Delos Boyer, americký biochemik (* 1918)
* 8. jún – Anthony Bourdain, americký kuchár (* 1956)
* 16. jún – Gabriela Vránová, česká herečka, dabérka a divadelná pedagogička (* 1939)
* 18. jún – Laco Tropp, slovenský džezový bubeník, žijúci v Prahe (* 1939)
* 22. jún – Vinnie Paul, americký metalový bubeník a producent (* 1964)
* 26. jún – Fedor Frešo, slovenský rockový a džezový basgitarista (* 1947)
* 27. jún – Ahron Daum, nemecký moderne ortodoxný rabín, pedagóg, spisovateľ a vrchný rabín Frankfurta nad Mohanom (* 1951)
* 29. jún – Matt Cappotelli, americký profesionálny wrestler (* 1979)
* 29. jún – Arvid Carlsson, švédsky farmaceut a lekár, nositeľ Nobelovej ceny za fyziológiu alebo medicínu (* 1923)
* 29. jún – Eduard Pittich, slovenský astronóm (* 1940)
* 29. jún – Irena Szewińská, poľská atlétka (* 1946)
* 30. jún – Dagmar Burešová, česká advokátka a politička (* 1929)
* 30. jún – Juraj Halenár, slovenský futbalista (* 1983)
* 30. jún – Milan Majtán, slovenský jazykovedec (* 1934)
Júl 2018

## Úmrtia
* 5. júl – Jean-Louis Tauran, francúzsky rímskokatolícky kňaz, vatikánsky diplomat a kardinál (* 1943)
* 8. júl – Vojtech Dangl, slovenský historik a popularizátor vojenských dejín (* 1937)
* 11. júl – Ivan Bohuš, slovenský historik, muzeológ a publicista, špecializujúci sa na históriu Vysokých Tatier (* 1924)
* 12. júl – Ľubomír Stanček, slovenský rímskokatolícky kňaz, univerzitný profesor a spisovateľ (* 1955)
* 13. júl – Ivan Fiala, slovenský horolezec a tréner (* 1941)
* 13. júl – Thorvald Stoltenberg, nórsky politik (* 1931)
* 14. júl – Petr Weigl, český režisér a dramaturg (* 1939)
* 15. júl – Raymond Emery, kanadský hokejový brankár (* 1982)
* 18. júl – Burton Richter, americký fyzik, nositeľ Nobelovej ceny (* 1931)
* 18. júl – Geoffrey Wellum, britský stíhací pilot a spisovateľ (* 1921)
* 19. júl – Denis Ten, kazašský krasokorčuliar (* 1993)
* 21. júl – Elmarie Wendel, americká herečka známa zo seriálu Takí normálni mimozemšťania (* 1939)
August 2018

## Udalosti

## Úmrtia
* 2. august – Juraj Fándli, slovenský kameraman pôsobiaci v Česku (* 1948)
* 2. august – Ilja Racek, český herec (* 1930)
* 4. august – Stano Dančiak, slovenský herec (* 1942)
* 7. august – Stan Mikita, kanadský hokejista slovenského pôvodu (* 1940)
* 7. august – Ján Vikrút, slovenský elektrotechnik a priemyselný dizajnér (* 1928)
* 11. august – Vidiadhar Surajprasad Naipaul, britský spisovateľ, nositeľ Nobelovej ceny (* 1932)
* 13. august – Beloslav Riečan, slovenský matematik (* 1936)
* 15. august – Ladislav Berák, slovenský akademický sochár a maliar (* 1938)
* 16. august – Aretha Franklinová, americká speváčka (* 1942)
* 18. august – Kofi Annan, ghanský politik, bývalý generálny tajomník OSN (* 1938)
* 18. august – Rudolf Pavlovič, česko-slovenský futbalista, mladší brat Ladislava Pavloviča (* 1928)
* 21. august – Stefán Karl Stefánsson, islandský herec a spevák (* 1975)
* 24. august – Dominik Kaľata, slovenský rímskokatolícky biskup (* 1925)
* 25. august – Rolf Yngvar Berg, nórsky botanik a emeritný profesor (* 1925)
* 25. august – John McCain, americký republikánsky politik (* 1936)
* 25. august – Vojtech Varadin, slovenský futbalista (* 1948)
* 26. august – Juraj Miklušica, slovenský dráhový cyklista, reprezentant Česko-Slovenska, účastník olympijských hier 1960 (* 1938)
* 29. august – James Mirrlees, škótsky ekonóm, nositeľ Nobelovej ceny (* 1936)
* 30. august – Zohar Manna, americký informatik a profesor na Stanfordovej univerzite (* 1939)
* 31. august – Luigi Cavalli-Sforza, taliansky populačný genetik (* 1922)

## Referencie
September 2018

## Udalosti

## Úmrtia
* 2. september – Tibor Alexy, slovenský architekt, urbanista (* 1929)
* 5. september – Imrich Andrejčák, slovenský generál a minister obrany ČSFR a SR (* 1941)
* 6. september – Ján Hianik, slovenský hádzanársky metodik, tréner a hráč (* 1955)
* 6. september – Burt Reynolds, americký herec, režisér a producent (* 1936)
* 7. september – Mac Miller, americký raper (* 1992)
* 10. september – Paul Virilio, francúzsky filozof (* 1932)
* 13. september – Albrecht Wellmer, nemecký filozof, stúpenec frankfurtskej školy, predstaviteľ postmodernej filozofie (* 1933)
* 18. september – Ladislav Bittman, český spravodajský dôstojník a agent ŠtB, po roku 1968 pôsobiaci v USA (* 1931)
* 18. september – Robert Venturi, americký architekt (* 1925)
* 21. september – Trần Đại Quang, vietnamský štátnik a prezident Vietnamu (* 1956)
* 22. september – Chas Hodges, britský hudobník, spevák a člen dua Chas & Dave s Daveom Peacockom (* 1943)
* 23. september – Charles Kuen Kao, čínsky fyzik, nositeľ Nobelovej ceny (* 1933)
* 23. september – Jana Kocianová, slovenská speváčka (* 1946)

## Referencie
Október 2018

## Udalosti

## Úmrtia
* 1. október – Charles Aznavour, francúzsky šansoniér, textár, herec, diplomat a podnikateľ (* 1929)
* 3. október – Leon Max Lederman, americký fyzik, nositeľ Nobelovej ceny (* 1922)
* 6. október – Montserrat Caballéová, španielska sopranistka (* 1933)
* 9. október – Thomas Arthur Steitz, americký biochemik, nositeľ Nobelovej ceny (* 1940)
* 15. október – Paul Allen, americký podnikateľ, spoluzakladateľ spoločnosti Microsoft (* 1953)
* 15. október – Arto Paasilinna, fínsky spisovateľ (* 1942)
* 19. október – Osamu Šimomura, japonský chemik, nositeľ Nobelovej ceny (* 1928)
* 20. október – Wim Kok, holandský sociálnodemokratický politik (* 1938)
* 21. október – Joachim Rønneberg, nórsky dôstojník a rozhlasový hlásateľ (* 1919)

## Referencie
November 2018

## Udalosti

## Úmrtia
* 2. november – Naftali Bon, kenský bežec, ktorý súťažil hlavne v disciplíne 400 metrov (* 1945)
* 8. november – Ben Dixon, americký jazzový bubeník (* 1934)
* 10. november – Marián Geišberg, slovenský herec a pesničkár (* 1953)
* 10. november – Jan Petránek, český novinár, komentátor, literát a disident (* 1931)
* 12. november – Stan Lee, americký autor komiksov (* 1922)
* 14. november – Rolf Hoppe, nemecký herec (* 1930)
* 16. november – William Goldman, americký spisovateľ a scenárista (* 1931)
* 18. november – František Dancák, slovenský gréckokatolícky kňaz a publicista (* 1939)
* 20. november – Aaron Klug, britský biochemik juhoafrického pôvodu, držiteľ Nobelovej ceny za chémiu za rok 1982 (* 1926)
* 26. november – Bernardo Bertolucci, taliansky filmový režisér (* 1941)
* 26. november – Stephen Hillenburg, americký biolog a animátor (* 1961)
* 30. november – George H. W. Bush, americký podnikateľ a politik, 41. prezident USA (* 1924)

## Referencie
December 2018

## Udalosti

## Úmrtia
* 9. december – Riccardo Giacconi, americký fyzik, nositeľ Nobelovej ceny (* 1931)
* 10. december – Robert Spaemann, nemecký filozof, predstaviteľ postmodernej filozofie; zaoberal sa hlavne praktickou a politickou filozofiou (* 1927)
* 15. december – Pavel Brunovský, slovenský matematik a vysokoškolský pedagóg (* 1934)
* 17. december – Penny Marshallová, americká herečka, režisérka a producentka (* 1943)
* 17. december – Eva Trizuljaková, slovenská akademická maliarka (* 1926)
* 18. december – Lajos Grendel, slovenský spisovateľ a publicista, predstaviteľ maďarskej literatúry na Slovensku (* 1948)
* 18. december – Jana Štěpánková, česká herečka, dcéra herca Zdeňka Štěpánka a herečky Eleny Hálkovej (* 1934)
* 21. december – Pavel Dvořák, slovenský historik, spisovateľ a publicista (* 1937)
* 22. december – Jean Bourgain, belgický matematik (* 1954)
* 23. december – Elias Menachem Stein, americký matematik (* 1931)
* 24. december – Jozef Adamec, slovenský futbalista a tréner (* 1942)
* 24. december – Vido Horňák, slovenský televízny režisér (* 1934)
* 26. december – Roy Jay Glauber, americký fyzik, nositeľ Nobelovej ceny (* 1925)
* 26. december – Vladimír Svatoň, český rusista a komparatista (* 1931)
* 28. december – Amos Oz, izraelský spisovateľ, esejista a žurnalista (* 1939)

## Referencie
Policajné prípady

***Policajné prípady*** je slovenský seriál, ktorý sa vysielal od 27. februára 2017 do 28. októbra 2021 na TV Markíza. V seriáli vystupujú skutoční policajti, ale nie je to reálne,ktorí riešia dramatické prípady. Špecifikom tohto formátu je účasť bývalých príslušníkov Policajného zboru, čo zabezpečuje omnoho vyšší stupeň autenticity zobrazovaných akcií. V súčasnosti sa reprízy programu vysielajú na stanici Markíza Krimi.

## Série

## Časti
### 1. séria (2017)

### 2. séria (2017)

## Referencie

## Externé odkazy
* Policajné prípady  – markiza.sk

Kategória:Slovenské televízne seriály
Kategória:Televízne seriály TV Markíza
Kategória:Reality show TV Markíza
Kategória:Slovenské dramatické televízne seriály
Kategória:Televízne seriály z roku 2017
Dolina Rybiego Potoku

**Dolina Rybiego Potoku** (*Dolina Rybieho potoka*,  , ) je jedna z hlavných odnoží Bielovodskej doliny, ktorá sa oddeľuje od Doliny Roztoki a smeruje pod Mengusovské štíty a Rysy na poľskej strane Vysokých Tatier.

## Poloha
Zaberá plochu  a je približne  dlhá. Z pravej strany ju ohraničuje Opalone (zalesnený a trávnatý chrbát vybiehajúci z Opalonego Wierchu) a Miedziane. Jej záver vytvárajú Mengusovské štíty, cez ktoré prechádza štátna hranica so Slovenskom až na Rysy. Tu sa obracia na sever k Veľkému Žabiemu štítu cez Malý Žabí štít a Sedem Granátov. Má jedinú bočnú dolinku – Dolinu za Mnichem. Ostatné jej časti vytvárajú obrovské kotly: Kocioł Morskiego Oka, Czarnostawiański Kocioł, Kocioł pod Rysami, ktorý uzatvára na severe Bula pod Rysami. Okrem týchto vysokopoložených kotlov pod hlavným hrebeňom, kadiaľ vedie štátna hranica, je Mięguszowiecki Kocioł a Kocioł Czarnego Stawu. Na dne doliny sú dve plesá – Morské oko a Czarny Staw pod Rysami. Z Morského oka vyteká Rybi Potok, ktorý vteká do Białky (Bielej vody). Pod Morským okom potok vytvára tri malé plieska Rybie Stawki (Małe Morskie Oko, Żabie Oko a Małe Żabie Oko). Na moréne Morského oka stojí veľká turistická chata, ktorá nesie meno Stanisława Staszica.

## Príroda
Dolinu vyformoval ľadovec. Zanechal po sebe morény, kotly, príkre svahy a vyhladené skaly. V doline sa nachádzajú všetky pre Vysoké Tatry charakteristické vegetačné poschodia. Veľmi cenné a zachované sú smrekové porasty. V doline je pestrá flóra, ktorá pozostáva z približne 350 druhov cievnatých rastlín, z ktorých približne 170 druhov sa zaraďuje medzi vysokohorské. V doline možno stretnúť raticovú zver, medvede, svište a kamzíkov.

## Turistika
Dolina je obľúbeným cieľom turistov. Turistické trasy vedú na turistickú chatu i ku Morskému oku. Od nej cez chrbát Opalonego do Doliny Pięciu Stawów Polskich. Rovnako okolo Morského oka nad Czarny Staw a ďalej na Rysy alebo cez Kazalnicę na Mengusovské sedlo, cez Dolinu za Mnichem na Chałubińského bránu alebo cez Szpiglasowu Przełęcz a ďalej do Doliny Pięciu Stawów Polskich. Morské oko spája cez Lysú Poľanu cesta zo Zakopaným

## Referencie

*

## Iné projekty

## Externé odkazy
* Poloha na turistickej mape

Kategória:Doliny poľských Tatier
Spádová dolinka

**Spádová dolinka** (, ) je malá vysoko položená, prahová dolinka, ktorá je odnožou Ťažkej doliny, medzi ramenami Malých Rysoch a Veľkého Žabieho štítu vo Vysokých Tatrách. Meria asi trištvrte kilometra, smeruje od západu na východ a padá vysokým strmým prahom do Ťažkej doliny k Ťažkému plesu. Cez prah dolinky preteká potok. Výstupy a zostupy do dolinky majú horolezecký charakter.

## Názov
Charakterizuje ju strmý spád dolinnej terasy.

## Turistika
Pre turistov je nedostupná.

## Referencie


## Iné projekty

## Externé odkazy
*Poloha na turistickej mape

Kategória:Doliny Vysokých Tatier
Dolina za Mnichem

náhľad|Staw Staszica v Doline za Mnichem
**Dolina za Mnichem** (*Dolina za Mníchom*, , ) je malá asi kilometer dlhá skalami pokrytá dolinka, ktorá je západným odvetvím Doliny Rybiego Potoku na poľskej strane Vysokých Tatier.

## Poloha
Z pohľadu od Morského oka ju sprava ohraničuje Miedziane, Hrubý štít, Čubrina, štátna hranica a Mních, ktorý leží na poľskej strane Tatier. Dolina je terasovitá. Najväčšia terasa leží pod Čubrinou. Na dolnej terase je jej najväčšie, z času na čas sa objavujúce, pleso Staw Staszica. Na vyšnej bočnej terase je deväť malých pliesok – Wyżnie Mnichowe Stawki (Vyšné Mníchove plieska). Nemajú samostatné názvy. V hornej juhovýchodnej časti doliny, medzi Mníchovou kopou a Druhým Mníchom leží Zadni Mnichowy Stawek (Zadné Mníchovo pleso), ktoré je najvyššie položeným plesom na poľskej strane Vysokých Tatier. Je vo výške približne . V juhozápadnej časti doliny, pod Szpiglasowým sedlom (Szpiglasowa Przełęcz) je ešte jedno malé pliesko Stawek na Kôpkach.

## Prví v doline
Dávnejšie tu boli bane. Dolinu v minulosti navštevovali pastieri. Prví, ktorí po sebe zanechali písomnú zmienku o návšteve doliny, boli Maximilián Durdyk Darlewski, Zygmund Klemensiewicz, Roman Kordys a S. Pręgowski 8. januára 1907.

## Zaujímavosť
Pod skalami Miedzianeho Towarzystvo Tatrańskie postavilo v roku 1894 malú drevenú chatu – útulok. Zničila ju lavína. Keď ju opravili, v roku 1900, opäť ju zničili masy snehu. Na úbočiach Miedzianeho, asi 80 metrov nad plesom Staw Staszica, je malá skalná jaskynka, do ktorej sa zmestí 4 až 5 osôb.

## Turistika
*  od dolného prahu doliny cez Chałubińského bránu. Čas: 1 h, ↓ 45 min
*  od Morského oka (Morskiego Oka) cez prah Doliny za Mnichem a úbočie Miedzianeho na Szpiglasowu Przełęcz. Čas: 2:30 h, ↓ 1:50 h.

## Referencie

*

## Iné projekty

## Externé odkazy
* Poloha na turistickej mape

Kategória:Doliny poľských Tatier
Pavol Kubíček

Prof. JUDr. **Pavol Kubíček**, CSc. (* 15. január 1951, Piešťany) je slovenský právnik a vysokoškolský pedagóg. Patrí medzi popredných odborníkov na obchodné právo.

## Životopis
Narodil sa v Piešťanoch. V roku 1974 úspešne absolvoval právo na Právnickej fakulte Univerzity Komenského v Bratislave, pričom následne začal pôsobiť na Ústave hospodárskeho práva tejto fakulty ako asistent. V roku 1976 sa stal odborným asistentom na Katedre obchodného, finančného a hospodárskeho práva. Tu následne získal titul kandidát vied (CSc.) a habilitoval na docenta. V novembri 2005 ho prezident Ivan Gašparovič vymenoval za profesora v odbore obchodné právo. Okrem Právnickej fakulty Univerzity Komenského pôsobí taktiež na Fakulte práva Paneurópskej vysokej školy ako vedúci oddelenia obchodného práva v rámci Ústavu súkromného práva. 1. februára 2011 bol zvolený za dekana Právnickej fakulty Univerzity Komenského  . V roku 2014 ho vo funkcii dekana nahradil Eduard Burda.

Je taktiež členom Slovenskej advokátskej komory. Pôsobí aj ako predseda Rozhodcovského súdu Slovenskej obchodnej a priemyselnej komory a člen Medzinárodného rozhodcovského súdu v Paríži. Je členom vedeckých rád v rámci Právnickej fakulty Univerzity Komenského, Právnickej fakulty Karlovej univerzity v Prahe a Právnickej fakulty Univerzity Pavla Jozefa Šafárika v Košiciach.

## Publikačná činnosť
* P. Kubíček, M. Mamojka, M. Patakyová *Obchodné právo*, Právnická fakulta UK, 2008
* P. Kubíček a kol. *Akciová spoločnosť - zodpovedne, strategicky, efektívne*, Verlag Dashöfer, 2013
* P. Kubíček, A. Škrinár *Obchodné právo*, Aleš Čeněk, 2016, ISBN 9788073806194

## Referencie

## Zdroje
* Životopis Pavla Kubíčka

Kategória:Slovenskí právnici
Kategória:Slovenskí univerzitní profesori
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Vyučujúci na Právnickej fakulte Paneurópskej vysokej školy
Kategória:Osobnosti z Piešťan
Filokalia (starovek)

**Filokalia** alebo **Origenis Filokalia** () je výber z diela Origena, ktorý zostavili Bazil Veľký a Gregor Naziánsky v rokoch 358/359.

Obsahuje zbierku dogmatických pasáží z diel ako:
* Περί ἀρχῶν (lat. De principiis)
* Κατὰ Κέλσου (lat. Contra Celsum)
* scholií (gr. σχὀλια)
* komentár k listu Rimanom
* úryvok z listu Gregorovi Divotvorcovi

Obsahuje aj mnohé časti, ktoré sa inde v gréckom origináli nezachovali.

Tematicky sa zaoberá napr. exegézou a učením o slobodnej vôli. Bazil a Gregor „si vážili dielo Origena a výberom jeho dobrých myšlienok sa ho snažili nepriamo hájiť tak, že poukázali na ich dôležitosť pre teológiu Cirkvi.“

## Referencie

Kategória:Kresťanská teológia
Kategória:Patristika
Jevgenij Pavlovič Voľanskij

**Jevgenij Pavlovič Voľanskij** (), vlastným menom **Efim Borisovič Korencvit** (, * 22. júl 1921, Odesa† 16. január 1988, Kyjev) bol sovietsky dôstojník, účastník druhej svetovej vojny, partizánsky veliteľ, kapitán (1944). Ako organizátor partizánskych skupín sa zapojil do Slovenského národného povstania.

## Životopis
Narodil sa 22. júla 1921 v meste Odesa. V roku 1939 bol povolaný do Červenej armády. Od roku 1941 bojoval v jednotkách západného frontu. Pri prieskumnej akcii v septembri 1941 sa dostal do obkľúčenia. Jeho jednotka prešla ku partizánom. Následne slúžil ako veliteľ a komisár v rôznych partizánskych jednotkách, neskôr v špeciálnych jednotkách NKVD. V roku 1943 slúžil v oddiele J. I. Meľnika.

V roku 1944 bol na rozkaz ukrajinského štábu partizánskeho hnutia vyslaný na Slovensko. Bol súčasťou 15-člennej skupiny L. Kalinu, ktorá bola vysadená v noci z 5. na 6. augusta 1944 v oblasti Prašivej v Nízkych Tatrách. Zvláštny oddiel sa stal základom slovenskej partizánskej brigády „Za slobodu Slovanov“. Veliteľom bol Ladislav Kalina, Voľanskij spočiatku pôsobil ako náčelník štábu brigády. V auguste mala brigáda 800 partizánov, v októbri sa jej počet zdvojnásobil. V septembri a októbri bol sídlom brigády Zvolenský zámok, neskôr sa presídlila do Očovej. 
9. septembra po neúspechu SNP na Liptove bol Ladislav Kalina na základe kritiky sovietskych členov desantu vyradený zo štábu brigády a velenie brigády prevzal Voľanskij. Ladislav Kalina sa následne zdržiaval na chate Trangoška. 26. septembra bola chata prepadnutá útočníkmi pod vedením veliteľa brigády Voľanského s cieľom Kalinovej fyzickej likvidácie. Kalina bol zranený, jeho šofér A. Mikovínyho zabitý.  
Voľanskij velil brigáde až do spojenia so sovietskou armádou vo februári 1945. Počas fungovania brigády partizáni zlikvidovali viac ako 3000 nepriateľských vojakov a dôstojníkov, zajali 60 osôb, zničili 23 tankov, 53 áut, 3 železničné konvoje a 27 mostov.

Po vojne vyštudoval Inštitút ľahkého priemyslu a pracoval ako inžinier v Kyjeve. Autor memoárov a článkov o odboji a SNP. Zomrel v roku 1988 v Kyjeve.

## Ocenenie
Voľanskij získal čestný titul Hrdinu Československej socialistickej republiky a tiež titul čestného občana Zvolena, Ružomberka, Liptovského Mikuláša a Liptovskej Revúcej.

## Referencie


Kategória:Osobnosti z Odesy
Kategória:Ukrajinské vojenské osobnosti
Kategória:Ruské vojenské osobnosti
Kategória:Osobnosti SNP
Kategória:Partizánski velitelia
Kategória:Sovietske vojenské osobnosti
Kategória:Sovietske osobnosti druhej svetovej vojny
Kategória:Čestní občania Liptovského Mikuláša
Kategória:Čestní občania Liptovských Revúc
Kategória:Čestní občania Ružomberka
Kategória:Čestní občania Zvolena
Kategória:Nositelia Radu červenej zástavy
Ľubomír Fogaš

Doc. JUDr. **Ľubomír Fogaš**, CSc. (* 12. december 1950, Podolie) je slovenský právnik a vysokoškolský pedagóg. Bol poslancom Národnej rady Slovenskej republiky a podpredsedom vlády Slovenskej republiky pre legislatívu. Je spoluautorom Ústavy Slovenskej republiky.

## Životopis
Narodil sa v obci Podolie v okrese Nové Mesto nad Váhom. V roku 1974 úspešne absolvoval právo na Právnickej fakulte Univerzity Komenského v Bratislave. O rok neskôr získal po vykonaní rigoróznej skúšky titul doktor práv (JUDr.). Súčasne začal pracovať na Katedre občianskeho práva Právnickej fakulty Univerzity Komenského ako asistent (neskôr odborný asistent a nakoniec vedúci katedry). V roku 1981 získal titul kandidát vied (CSc.). V roku 1985 habilitoval na docenta v odbore občianske právo. V roku 2004 sa stal tzv. mimoriadnym profesorom. Bol tiež členom vedeckej rady Právnickej fakulty Univerzity Komenského.

Je členom Slovenskej advokátskej komory. Bol členom komisie Slovenskej národnej rady pre prípravu Ústavy Slovenskej republiky a členom komisie pre prípravu Listiny základných práv a slobôd. Je považovaný za jedného zo spoluautorov slovenskej ústavy. Pôsobil taktiež v redakciách viacerých odborných časopisov. Bol viceprezidentom Parlamentného zhromaždenia Rady Európy. Pôsobil aj ako predseda rozhodcovského súdu Slovenskej obchodnej a priemyselnej komory .

## Politická činnosť
Po ukončení vysokej školy vstúpil do KSČ. Následne bol členom Strany demokratickej ľavice. V roku 1990 bol zvolený za poslanca Slovenskej národnej rady. V roku 1992 bol zvolený za poslanca Národnej rady Slovenskej republiky. Zvolený bol taktiež v obdobiach 1994 – 1998 a 1998 – 2002. V roku 1998 sa stal podpredsedom vlády Slovenskej republiky pre legislatívu a predsedom Legislatívnej rady vlády.

## Publikačná činnosť
* Ľ. Fogaš, Ľ. Cibulka *Listina základných práv a slobôd : Ústavný zákon s komentárom*, Bratislava, Slovenské pedagogické nakladateľstvo, 1992
* Ľ. Fogaš, Ľ. Cibulka *Ústava Slovenskej republiky pre školy*, Bratislava, Slovenské pedagogické nakladateľstvo, 1993

## Referencie

## Zdroje
* Životopis Ľubomíra Fogaša

Kategória:Slovenskí právnici
Kategória:Slovenskí vysokoškolskí pedagógovia
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Slovenskí politici
Kategória:Členovia KSČ/KSS
Kategória:Politici SDĽ (1990)
Kategória:Podpredsedovia vlády Slovenska
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Osobnosti z Podolia
Železničná stanica Považská Bystrica

**Železničná stanica Považská Bystrica** je železničná stanica v Považskej Bystrici. Prechádza ňou trať Bratislava – Žilina.

Stanica obsahuje 8 dopravných, 4 manipulačné a 3 odstavné koľaje a je elektrifikovaná 3 kV jednosmernou sústavou.

## Rekonštrukcia
Zmluva na rekonštrukciu úseku Púchov – Považská Teplá, ktorého súčasťou je aj stanica, bola podpísaná 7. júla 2016. V apríli 2017 bola plánovaná výluka od 2. mája do 9. septembra 2017. Prebehla rekonštrukcia bratislavského (južného) zhlavia párnych koľají. Počítalo sa aj so zrušením 2. nástupišťa a jeho opakovaným vybudovaním. Na stanici pribudol výťah. Cestujúci v smere do Žiliny nebudú musieť križovať koľaje, nástupište je hneď pri staničnej budove. Nástupište pri koľaji č. 3 je jednostranné s dĺžkou 404 metrov, pri koľajách 4 a 8 je ostrovné nástupište rovnakej dĺžky. Boli zbúrané niektoré objekty. Predstaničný priestor rekonštrukciou neprešiel. Rekonštruovaná nebola ani samotná staničná budova. Po rekonštrukcii sú výhybky a vlakové cesty ovládané diaľkovo z Púchova.

## Referencie

## Externé odkazy
* Stanica na stránke VLAKY.NET
* reportáž o rekonštrukcii trati medzi Považskou Bystricou a Púchovom

Považská Bystrica
Kategória:Doprava v Považskej Bystrici
Kategória:Stavby v okrese Považská Bystrica
Kategória:Stavby v Považskej Bystrici
Rastislav Trnka

Ing. **Rastislav Trnka** (* 21. mája 1984, Košice) je slovenský komunálny a krajský politik, od decembra 2017 predseda Košického samosprávneho kraja.

## Štúdium a začiatky kariéry
V rokoch 2000 – 2004 študoval na Gymnáziu Šrobárova. Následne do roku 2009 vyštudoval ekonómiu a manažment na Podnikovohospodárskej fakulte Ekonomickej univerzity. Po štúdiu pracoval ako projektový manažér.

## Politické pôsobenie
### Komunálne voľby
V roku 2010 sa stal poslancom mestskej časti Košice – Staré Mesto za SDKÚ-DS. V tejto funkcii pôsobil sedem rokov do zvolenia za župana. V roku 2012 vypukla v Košiciach kauza. Parkovné vyberala schránková firma EEI s ktorou magistrát uzavrel zmluvu. Trnka zmluvu kritizoval a pri protestoch sa stretol s krajským predsedom SaS Petrom Kollárom.

V roku 2013 kandidoval do župného zastupiteľstva a bol jedným z najaktívnejších poslancov. Krátko po založení vstúpil do strany SIEŤ. V roku 2016 sa však už so stranou začal rozchádzať, tušil ochotu Radoslava Procházku ísť do koalície so SMERom a odmietol miesto na kandidátke do parlamentných volieb v roku 2016. Podľa funkcionára SIETE, Miroslava Špaka, však Trnkovi vadilo nízke číslo na kandidátke.

### Krajské voľby v rokoch 2017 a 2022
Svoju kandidatúru oznámil v máji 2017. Do volieb šiel ako nezávislý s podporou KDH, SaS, OĽaNO, NOVA, a ŠANCA.

Vo voľbách získal 59 599 hlasov (37,80%), jeho súper Richard Raši 58 724 (37,24%). Vo veku 33 rokov je najmladším županom. Funkcie sa ujal 4. decembra 2017.

Vo voľbách v roku 2022 získal 110 362 hlasov (51,3 %) a opäť sa stal predsedom Košického samosprávneho kraja. V tomto roku kandidoval za koalíciu KDH, SZÖVETSÉG – ALIANCIA, STAROSTOVIA A NEZÁVISLÍ KANDIDÁTI, ŠANCA a DS. 

## Referencie

Kategória:Absolventi Ekonomickej univerzity v Bratislave
Kategória:Slovenskí manažéri
Kategória:Slovenskí komunálni politici
Kategória:Poslanci Košického samosprávneho kraja
Kategória:Predsedovia Košického samosprávneho kraja
Kategória:Osobnosti z Košíc
Etrog

náhľad|Etrog
**Etrog** alebo **esrog**  () je (v judaizme významný) plod citrusovej rastliny zaraďovanej buď ako odroda (kultivar alebo varieta) druhu citrónovník citronátový (t.j. ako *Citrus medica* 'Ethrog' alebo ako *Citrus medica* var. *ethrog*) alebo ako samostatný druh *Citrus limonimedica*. 

## Význam
Etrog sa používa sa pri rituáli mávania počas židovského sviatku Sukot. Ide o jeden zo štyroch druhov (*arba'a minim*), používaných počas tohto sviatku. V biblii je označený ako *pri ec hadar*, čo býva interpretované ako „krásne ovocie“ alebo tiež „ovocie pretrvávajúce *(ha-dar)* na strome z roka na rok“.

Do diaspóry sa dováža z oblasti Stredomoria, najmä potom z Izraela. Talmud predpisuje, že etrog musí byť čerstvý, celý a bez kazu. Jeho výberu a preprave sa venuje veľká pozornosť, z dôvodu, aby bola dodržaná micva (predpis) sviatku. Veľmi záleží na tvare, farbe a iných jeho vlastnostiach. Dáva sa pozor na piestik (*pitam*), ktorý nesmie byť poškodený. Ak sa plod v prírodnom stave vyskytuje bez piestika, nepovažuje sa za chybný a je kóšer (spôsobilý na splnenie micvy).

## Literatúra
* 

## Referencie


## Iné projekty

## Externé odkazy
* Židovské múzeum - Miska na etrog  
* Judaism 101 - Know Your Etrog 
* Encyklopédia Britannica - Etrog 

Kategória:Citrusové plody
Kategória:Hebrejské slová a frázy
Juraj Kolesár (1929)

Prof. JUDr. **Juraj Kolesár**, DrSc. (* 23. marec 1929, Poša – † 30. január 2003, Bratislava) bol slovenský právnik a vysokoškolský pedagóg. Patril medzi popredných odborníkov na tzv. roľníckodružstevné právo, pracovné právo týkajúce sa pracovnoprávnych vzťahov v rámci poľnohospodárskych družstiev a právo sociálneho zabezpečenia.

## Životopis
Narodil sa v obci Poša v okrese Vranov nad Topľou. Gymnázium navštevoval v Michalovciach. V roku 1952 úspešne absolvoval štúdium práva na Právnickej fakulte Univerzity Komenského v Bratislave (v tej dobe sa nazývala Slovenská univerzita). Po ukončení štúdia začal pracovať na Krajskom národnom výbore v Prešove. Po krátkom čase sa presunul do Bratislavy, kde začal pracovať na Povereníctve vnútra. Po jeho zrušení sa v roku 1960 presunul na Právnickú fakultu Univerzity Komenského, kde začal pracovať ako pedagóg na Katedre správneho práva. Tu sa začal zaoberať vývinom tzv. roľníckodružstevného práva. Aj vďaka jeho činnosti tak vznikla v roku 1965 Katedra pracovného a roľníckodružstevného práva. Na tejto katedre sa začal venovať právu sociálneho zabezpečenia. V roku 1965 získal titul kandidát vied (CSc.). O dva roky neskôr habilitoval na docenta. V roku 1980 ho prezident Gustáv Husák vymenoval za profesora v odbore roľníckodružstevné právo. V roku 1981 sa stal vedúcim Katedry pracovného práva a roľníckodružstevného práva. Na tomto poste zotrval do roku 1991. V roku 1986 získal titul doktor vied (DrSc.). Na Právnickej fakulte Univerzity Komenského v Bratislave pôsobil aj ako prodekan. Bol tiež členom viacerých poradných komisii na Ministerstve poľnohospodárstva a výživy Slovenskej socialistickej republiky .

Jeho syn doc. JUDr. Juraj Kolesár, CSc. pracoval až do svojej smrti na Katedre trestného práva, kriminológie a kriminalistiky Univerzity Komenského v Bratislave.

## Publikačná činnosť
* 1967 - *Právna úprava pracovných vzťahov v JRD*
* 1970 – *Základné pracovné práva a povinnosti v JRD*
* 1977 – *Zbližovanie právnej úpravy pracovných vzťahov členov JRD a pracovnoprávnych vzťahov*
* 1983 – *Sociálne práva členov JRD*
* 1980 – *Československé pozemkové právo*

## Referencie

## Zdroje
* Životopis Juraja Kolesára 

Kategória:Slovenskí právnici
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Osobnosti z Poše
Juraj Kolesár

**Juraj Kolesár** môže byť:

* slovenský právnik a univerzitný profesor, pozri Juraj Kolesár (1929)
* slovenský právnik, advokát a vysokoškolský pedagóg, syn predošlého, pozri Juraj Kolesár (1955)
* slovenský poslanec, pozri Juraj Kolesár (1978)

Kolesár, Juraj
Juraj Kolesár (1955)

Doc. JUDr. **Juraj Kolesár**, CSc. (* 27. august 1955, Šternberk – † 29. máj 2011, Bratislava) bol slovenský právnik, vysokoškolský pedagóg a advokát. Bol prodekanom Právnickej fakulty Univerzity Komenského a odborníkom na trestné právo.

## Životopis
Narodil sa v meste Šternberk v okrese Olomouc. V roku 1978 úspešne absolvoval štúdium práva na Právnickej fakulte Univerzity Komenského v Bratislave. Ihneď po ukončení štúdia začal na tejto fakulte pracovať ako asistent. V tomto období tu pôsobil aj jeho otec prof. JUDr. Juraj Kolesár, DrSc., no na rozdiel od neho sa začal venovať trestnému právu na Katedre trestného práva. Následne sa stal odborným asistentom a začal sa špecializovať na trestné právo procesné a kriminalistiku. V roku 1980 absolvoval rigoróznu skúšku a získal titul doktor práv (JUDr.). Následne získal v odbore trestné právo titul kandidát vied (CSc.). V roku 1991 habilitoval v rovnakom odbore na docenta. V roku 2007 sa stal vedúcim Katedry trestného práva, kriminológie a kriminalistiky. Túto viedol až do roku 2011. Súčasne do roku 2009 pôsobil aj ako prodekan Právnickej fakulty Univerzity Komenského. Pôsobil aj v Právnickom ústave Ministerstva spravodlivosti. Bol členom redakcii viacerých odborných časopisov zameraných na kriminalistiku. Od roku 1993 bol taktiež členom Slovenskej advokátskej komory, kde sa okrem iného venoval aj odbornému časopisu Bulletin slovenskej advokácie. Bol aj členom predsedníctva Slovenskej advokátskej komory. 29. mája 2011 spáchal v Bratislave samovraždu. Pôsobil ako honorárny konzul Albánska.

Jeho manželka Ľubica Kolesárová, ktorá pracovala ako advokátska koncipientka, bol zavraždená v apríli 2013.

## Publikačná činnosť
* J. Kolesár *Repetitórium trestného práva hmotného*, VEDA, 2010, ISBN 9788022411479
* J. Kolesár *Repetitórium trestného práva procesného*, VEDA, 2010, ISBN 9788022411462
* J. Kolesár *Sankcie v trestnom práve*, Citicom, 2010
* E. Burda, J. Čentéš, J. Kolesár, J. Záhora a kol. *Trestný zákon. Všeobecná časť, komentár*, C.H.Beck, 2010
* E. Burda, J. Čentéš, J. Kolesár, J. Záhora a kol. *Trestný zákon. Osobitná časť, komentár*, C.H.Beck, 2011

## Referencie

## Zdroje
* Životopis Juraja Kolesára

Kategória:Slovenskí právnici
Kategória:Slovenskí vysokoškolskí pedagógovia
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Obete samovrážd
Kategória:Osobnosti zo Šternberka
HMS Queen Elizabeth (R08)

**HMS ''Queen Elizabeth*** je prvá [[lietadlová loď]] [[Trieda Queen Elizabeth|triedy *Queen Elizabeth*]], najväčšia vôbec postavená loď pre [[Royal Navy]] Spojeného kráľovstva a schopná niesť až 40 lietadiel. Loď bola pomenovaná v júli 2014 súčasnou kráľovnou [[Alžbeta II.|Alžbetou II.]] po [[Alžbeta I. (Anglicko)|Alžbete I.]], svoje testovanie na mori začala v júni 2017. HMS *Queen Elizabeth* bola do námornej služby uvedená 7. decembra 2017. Jej prvý veliteľ je komodor [[Jerry Kyd]], bývalý veliteľ [[HMS Ark Royal (R07)|HMS *Ark Royal*]] a [[HMS Illustrious (R06)|HMS *Illustrious*]].

HMS *Queen Elizabeth* nemá katapulty ani pristávacie laná, ale je určená na operácie lietadiel typu [[V/STOL]]; typické krídlo bude zložené z viacúčelových lietadiel [[Lockheed Martin F-35 Lightning II|F-35B Lightning II]] a vrtuľníkov [[AgustaWestland AW101]] (zvaných Merlin) určených pre letecké včasné varovanie a boj proti ponorkám. Dizajn je zameraný na flexibilnosť, bude môcť zapezpečiť 250 príslušníkov Kráľovskej námornej pechoty ([[Royal Marines]]). Je druhým plavidlom Royal Navy s menom *Queen Elizabeth* a domácim prístavom je [[HMNB Portsmouth]]. Očakáva sa, že na lodi tejto triedy by mohlo byť až 36 lietadiel F-35 a 6 vrtuľníkov.

== Dejiny ==
Kýl lode bol položený 7. júla 2009.

30. októbra 2017 vyplávala z Portsmouthu poprvý krát za účelom druhej fázy testovania na mori na juhu a juhozápade Anglicka. *Queen Elizabeth'' sa vrátila 21. novembra 2017, aby sa pripravila na oficiálny krst, ktorý sa mal uskutočniť 7. decembra 2017.
V ten deň sa stala oficiálnou súčasťou Royal Navy.
 
V plnej službe by mala byť od roku 2020.

## Referencie

## Zdroj

Kategória:Trieda Queen Elizabeth
HMNB Portsmouth

náhľad|HMNB Portsmouth
**Her Majesty's Naval Base, Portsmouth** (**HMNB Portsmouth**) je jedna z troch námorných základní Royal Navy (ostatné sú HMNB Clyde a HMNB Devonport). Nachádza sa na východnom pobreží Portsmouthu severne od prielivu Solent a ostrova Wight. Základňa má najstaršie suché doky na svete a je domácou základňou 66% techniky Royal Navy. Na základni sa robia aktivity ako stavba a oprava lodí, námorná logistika, ubytovanie a stravovanie a služby (lekári, vzdelanie, sociálna starostlivosť) poskytované ministrom obrany. Je to najstaršia základňa Royal Navy, stala sa súčasťou jej histórie a obrany Britských ostrovov. Nachádza sa tu *Portsmouthská historická lodenica*, ktorá ponúka návštevníkom atrakcie ako Mary Rose, HMS Victory a HMS Warrior.

Veliteľ základne je komodor Jeremy Rigby.

## Činnosť základne
Je to domov väčšiny lodí Royal Navy, rybárskych lodí a mínoloviek. Väčšina týchto lodí je súčasťou Portsmouthskej flotily.

Celkom je tu zamestnaných 17 200 ľudí.

## Iné projekty

## Zdroj

Kategória:Základne Royal Navy
Richard Thaler

**Richard H. Thaler** (; * 12. september 1945, East Orange, New Jersey, USA) je americký ekonóm, profesor behaviorálnej ekonómie na Chicagskej univerzite.

V roku 2017 získal Cenu Švédskej ríšskej banky za ekonomické vedy na pamiatku A. Nobela  za svoje aktivity na poli behaviorálnej ekonómie.

Vyštudoval Newark Academy, titul bakalára získal v roku 1967 na *Case Western Reserve University*, v roku 1970 promoval na University of Rochester, kde v roku 1974 získal doktorát s prácou *The Value of Saving A Life: A Market Estimate*.

Jeho druhou manželkou je France Leclercová, bývalá profesorka marketingu. Má tri deti z prvého manželstva.

## Referencie


## Iné projekty

## Externé odkazy
* Richard H. Thaler na nobelprize.org
* Richard H. Thaler na chicagobooth.edu 

## Zdroj

Kategória:Ekonómovia USA
Kategória:Univerzitní profesori USA
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Osobnosti USA židovského pôvodu
Kategória:Nositelia Nobelovej ceny z USA
Kategória:Osobnosti z New Jersey
Kategória:Vyučujúci na University of Chicago
Motorový rušeň 756

**Motorový rušeň 756** je označenie modernizovaného radu zastaraných a nehospodárnych rušňov 750 a 753. Pre slovenského dopravcu Železničná spoločnosť Cargo Slovakia ju realizoval podnik ŽOS Zvolen v licencii českej spoločnosti CZ LOKO. Modernizácia začala na základe pozitívnych referencií z prevádzky rekonštruovaných strojov v Česku a Taliansku. Rušeň je v mnohých rysoch zhodný s českými radmi 753.7 a 755, čo je dané licenčnou výrobou.

## Technické riešenie
Do týchto rušňov bol inštalovaný nový motor Caterpillar, ktorý sa vyznačuje menšou spotrebou paliva a menšou údržbovou náročnosťou, než pôvodný motor ČKD. Nový je aj trakčný alternátor a väčšina ďalších konštrukčných celkov, vrátane klimatizovaných stanovíšť rušňovodiča. Pôvodná zostala rušňová skriňa, rám a podvozky aj s pôvodnými trakčnými elektromotormi, záveskové vypruženie bolo nahradené pryžokovovými stĺpikmi. Viacnásobné riadenie umožňuje ovládať dva rušne z jedného stanovišťa.

## Prevádzka
Rekonštruované rušne radu 756 sú určené výhradne pre vozbu nákladných vlakov v traťovej službe. Dobré výsledky prináša nový spaľovací motor, vyznačujúci sa oproti pôvodnému agregátu ČKD úspornou a ekologickou prevádzkou a tiež až o 10% nižšou údržbovou náročnosťou oproti rušňom v pôvodnom stave. Prvý rušeň 756.001 bol dokončený koncom roka 2008 a potom odovzdaný ku skúškam, ktoré sa odohrali na okruhu v Cerheniciach. Následne bola odovzdaná do depa Zvolen na ďalšie testovanie, ktoré dopadlo s dobrým výsledkom. Do roku 2010 bolo prestavaných celkom desať rušňov, ktoré sú nasadené vo dvojiciach v ťažkej nákladnej doprave predovšetkým na hlavnej trati Zvolen - Košice so zájazdom do Žiliny, Vrútok a ďalších destinácií. Hoci sa rušne osvedčili, ďalej rekonštrukcie nepokračovali a dopravca ZSCS stále vo veľkej miere používa v traťovej službe staršie rušne radov 751 a 752.

## Prehľad rekonštruovaných strojov
* 92 56 1 756 001-4 – SRT Zvolen (ex 750.219-8)
* 92 56 1 756 002-2 – SRT Zvolen (ex 753.053-8)
* 92 56 1 756 003-0 – SRT Zvolen (ex 750.149-7)
* 92 56 1 756 004-8 – SRT Zvolen (ex 753.147-8)
* 92 56 1 756 005-5 – SRT Zvolen (ex 753.165-0)
* 92 56 1 756 006-3 – SRT Zvolen (ex 753.220-3)
* 92 56 1 756 007-1 – SRT Zvolen (ex 753.256-7)
* 92 56 1 756 008-9 – SRT Zvolen (ex 753.299-7)
* 92 56 1 756 009-7 – SRT Zvolen (ex 753.255-9)
* 92 56 1 756 010-5 – SRT Zvolen (ex 753.237-7)

## Referencie

*

Kategória:Motorové rušne